РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/28-20

31. јануар 2020. године

Б е о г р а д

З А П И С Н И К

142. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ, ОДРЖАНЕ 31. ЈАНУАРА 2020. ГОДИНЕ

Седница је почела у 11.05 часова.

Седницом је председавао Ђорђе Комленски, председник Одбора.

Седници су присуствовали чланови Одбора: Бојан Торбица, Србислав Филиповић, Весна Марковић, Александра Мајкић, Петар Петровић, Балинт Пастор, Неђо Јовановић, Живан Ђуришић, заменик члана и Милена Ћорилић, заменик члана.

Седници нису присуствовали чланови Одбора: Крсто Јањушевић, Бајро Гегић, Гордана Чомић, Дејан Шулкић, Весна Николић Вукајловић, Љупка Михајловска и Вјерица Радета.

На предлог председника, Одбор је једногласно (10 гласова за) усвојио предложени дневни ред.

**Д н е в н и р е д:**

1. Разматрање Предлога за доношење аутентичног тумачења члана 48. став 6. Закона о извршењу и обезбеђењу („Службени гласник РС“, бр. 106/2015, 106/2016-аутентично тумачење, 113/2017-аутентично тумачење и 54/2019), који је поднео народни посланик др Александар Мартиновић

**Прва тачка дневног реда:** Разматрање Предлога за доношење аутентичног тумачења члана 48. став 6. Закона о извршењу и обезбеђењу („Службени гласник РС“, бр. 106/2015, 106/2016-аутентично тумачење, 113/2017-аутентично тумачење и 54/2019), који је поднео народни посланик др Александар Мартиновић

У уводним напоменама председник Одбора је обавестио присутне чланове и заменике чланова Одбора да је Влада, на поднети Предлог за доношење аутентичног тумачења члана 48. став 6. Закона о извршењу и обезбеђењу, који је поднео народни посланик др Александар Мартиновић, дала Мишљење број 011-065/20-1 од 30. јануара 2020. године, којим се предлаже Народној скупштини да Предлог за доношење аутентичног тумачења предметне одредбе прихвати из разлога наведених у образложењу тог предлога.

У дискусији су учествовали Неђо Јовановић и Ђорђе Комленски.

У наставку седнице Одбор је размотрио Предлог за доношење аутентичног тумачења одредбе члана 48. став 6. Закона о извршењу и обезбеђењу, који је поднео народни посланик др Александар Мартиновић и оценио да је исти оправдан.

Одбор је једногласно (10 гласова за) одлучио да достави Народној скупштини Предлог аутентичног тумачења одредбе члана 48. став 6. Закона о извршењу и обезбеђењу.

Одбор је једногласно (10 гласова за) одлучио да Предлог аутентичног тумачења одредбе члана 48. став 6. Закона о извршењу и обезбеђењу достави Народној скупштини по хитном поступку.

За преставника Одбора на седници Народне скупштине одређен је председник Одбора.

 Одбор је одлуку донео једногласно (10 гласова).

 Седница је завршена у 11,15 часова.

 Саставни део записника чине стенографске белешке.

 СЕКРЕТАР ПРЕДСЕДНИК

др Радоје Церовић Ђорђе Комленски